Да іх нараджэння я не пісаў дзіцячых твораў, нават пра вершы для дарослых пачаў забывацца. А нараджэнне Ангеліны стала той бліскавіцай, якая асвятліла і паказала сапраўды маё прызначэнне ў літаратуры, бо ў Саюз пісьменнікаў Беларусі я быў прыняты дзякуючы творам для дзяцей. Мне хацелася, каб унукі чыталі тое, што напісана менавіта для іх і пра іх, што яшчэ ніхто не чуў і не бачыў.